钦定古今图书集成/明伦汇编/氏族典/第068卷 > 朱熠
## 钦定古今图书集成/明伦汇编/氏族典/第068卷 > 朱熠

按《宋史朱熠传》：“熠，温州平阳人。端平二年武举第一，
迁阁门舍人，差知沅州，改横州，复为阁门舍人，知雷
州。入对为监察御史，论罢久之，授带御器械兼干办
皇城司，差知兴国军，迁度支郎官，拜监察御史兼崇
政殿说书，擢右正言、殿中侍御史兼侍讲，迁侍御史。
宝祐六年，迁左谏议大夫，拜端明殿学士，签书枢密”
院事、同知枢密院事。开庆元年，拜参知政事，兼权知
枢密院事。景定元年，知枢密院事，兼参知政事，兼太子宾客、知庆元府、沿海制置使。奉祠，论罢，送处州居
住。咸淳五年，还乡，寻卒。熠居言路，弹劾最多，一时名
士若徐清叟、吕中、尤焴、马廷鸾，亦皆不免云。